(18)

cuirtear an méid seo a leanas in ionad Airteagal 36: “Airteagal 36 Speansais maidir le conradh fostaíochta a fhoirceannadh 1. De mhaolú ar Airteagal 29(3), féadfar speansais bhreise arna dtabhú nuair a dhéantar conarthaí a thugtar i gcrích ag Feisirí lena gcúntóirí áitiúla a fhoirceannadh mar gheall ar dheireadh a bheith tagtha le téarma oifige na bhFeisirí a íoc, ar choinníoll go n-eascraíonn na speansais sin ó chomhlíonadh an dlí saothair náisiúnta is infheidhme, lena n-áirítear comhaontuithe cómhargála. 2. Ní bheidh feidhm ag mír 1 i gcás na nithe seo a leanas: (a) atoghtar an Feisire lena mbaineann láithreach chuig an bParlaimint ina dhiaidh sin; (b) tá téarma is lú ná 6 mhí curtha isteach ag an bhFeisire lena mbaineann; (c) níl oibleagáidí dlíthiúla a bhaineann leis an gconradh fostaíochta a fhoirceannadh, lena n-áirítear fógra dífhostaithe, comhlíonta ag an bhFeisire lena mbaineann in am trátha roimh dheireadh a théarma oifige nó a téarma oifige, ach amháin i gcásanna nárbh féidir deireadh an téarma oifige a thuar roimh ré; (d) tá luach saothair eile ó institiúid de chuid an Chomhphobail á fháil ag an gcúntóir lena mbaineann nó tá an cúntóir lena mbaineann fostaithe ag Feisire eile nó ag grúpáil Feisirí le linn na tréimhse i dtrácht; (e) is ann do na speansais atá i dtrácht mar thoradh ar chomhaontú sonrach idir na páirtithe nó mar thoradh ar chinneadh chun bónas a dhámhachtain, de bhreis ar oibleagáidí reachtúla nó oibleagáidí atá comhaontaithe go comhpháirteach, ar fhoirceannadh an chonartha fostaíochta. 3. Déanfaidh gníomhairí íocaíochta iarratas ar íoc na speansas dá dtagraítear i mír 1, arna chomhshíniú go cuí ag an bhFeisire agus lena sonraítear an bunús dlí d’íocaíocht den sórt sin, a thíolacadh chuig an roinn ábhartha laistigh de 3 mhí tar éis dheireadh théarma oifige an Fheisire. 4. I gcás ina bhfuil ceangal faoin dlí saothair náisiúnta is infheidhme ar Fheisirí méid is airde ná trí oiread an mhéid dá dtagraítear in Airteagal 29(4) a íoc i leith speansais a thagann faoi raon feidhme mhír 1, féadfar speansais den sórt sin a íoc ar bhonn eisceachtúil nuair a thíolactar doiciméid tacaíochta arna mbunú go cuí, ar doiciméid iad nach mór do na húdaráis inniúla náisiúnta a dheimhniú. Déanfar iarratais ar speansais a íoc a thíolacadh faoin nós imeachta a leagtar síos i mír 3. 5. Chun speansais a chumhdach a bhaineann le conradh fostaíochta a fhoirceannadh agus nach féidir a íoc faoi mhíreanna 1 go 4, féadfaidh na Feisirí treoir a thabhairt dá ngníomhaire íocaíochta cistí ón méid dá dtagraítear in Airteagal 29(4) a chur i leataobh agus a thabhairt ar aghaidh go dtí na blianta airgeadais ina dhiaidh sin ar choinníoll go gcomhlíontar na coinníollacha seo a leanas: (a) tá an Feisire tar éis a shuí, trí dhoiciméadacht iomchuí i scríbhinn, gur ann, lasmuigh de Pharlaimint na hEorpa agus gan rannpháirtíocht Feisirí de Pharlaimint na hEorpa, do chleachtas seanbhunaithe san earnáil lena mbaineann an conradh fostaíochta trína ndéantar íocaíochtaí iomarcaíochta os cionn an íosmhéid reachtúil; (b) tá méideanna iomarcaíochta a chomhfhreagraíonn don chleachtas a shainaithnítear faoi phointe (a) comhaontaithe i gconradh fostaíochta an chúntóra áitiúil. Ní bheidh na méideanna iomarcaíochta, in imthosca ar bith, níos mó ná tuarastal míosa le haghaidh gach bliana fostaíochta; (c) déantar na méideanna a chuirtear i leataobh a dhearbhú in aghaidh an fhostaí le linn an nós imeachta bhliantúil um thabhairt chun rialtachta faoi Airteagal 35. Osclóidh an gníomhaire íocaíochta cuntas bainc ar leithligh le haghaidh na gcistí, agus soláthróidh an gníomhaire íocaíochta ráiteas bainc le haghaidh tabhairt chun rialtachta. I ngach bliain airgeadais, ní fhéadfaidh an gníomhaire íocaíochta méideanna a chur i leataobh a chomhfhreagraíonn do thréimhsí fostaíochta ó thús an téarma pharlaimintigh reatha go dtí deireadh na bliana airgeadais sin nó, i gcás ina dtagann an conradh in éag le linn na bliana sin, go dtí deireadh an chonartha. Dearbhófar ús a bhailítear ar na méideanna a chuirtear i leataobh tráth an nós imeachta bhliantúil um thabhairt chun rialtachta. Déanfar aon mhéideanna barrachais nó aon mhéideanna nár úsáideadh a íoc ar ais leis an bParlaimint ar bhonn bliantúil ag deireadh an chonartha fostaíochta lena mbaineann.”;